АЛЕКСАНДАР ГРУБИЋ

А

кадемик проф. др Александар Грубић рођен је 19. но­вем­бра 1929. у Чал­ми код Сремске Митровице. Живи у Бео­граду. Основну школу зав­р­шио је у Илоку 1941, а гимназију у Новом Саду 1948. године. Дип­ло­ми­рао је 1952. на Гео­лошко-па­лео­н­то­ло­шкој гру­пи Природно-математичког фа­кул­­тета у Бео­гра­ду. Докторирао је 1958. на На­ра­во­слов­ном фа­­култе­ту у Љуб­љани. Недуго након за­вршетка основних студија, за­по­слио се као регио­нални геолог у „Геозаводу” у Бео­граду. Ту је остао до 1958, када је прешао на Ру­дар­ско-геолошки фа­­­кул­тет у Београду. На том факул­тету радио је до пен­зио­нисања (1995) и би­ран је за асистента, до­цента (1960), ванредног професора (1967) и редовног (1973). Био је шеф Ка­тедре за историјску геологију и уп­рав­ник Завода за геологију и па­леон­то­логију. Упоредо са наставним ангажманом на факултету, био је на­учни са­рад­ник у „Геозаводу” (1958–1961), савјетник у „Геоинституту” (за пос­ло­ве у ли­бијској Сахари, 1981–1995. и 2005–2011) и у Рударском институ­ту у При­је­до­ру (од 1997). Пре­давао је и на Рударском одсјеку Технолошког фа­кул­­тета у Приједору (1997–2006).

Учествовао је на шездесетак научних скупова у земљи и на тридесетак у ино­странству. Предсједавао је међународним Симпозијумом о Ђердапу (1997) и XVIII конгресом Карпатско-балканске геолошке асоцијације (2006), ко­ји је и организовао. Објавио је 420 наслова, међу којима су научни радови (200), струч­ни чланци (173), биографије и некролози (31), седам књига и девет гео­лош­ких карата. У научним радовима третирао је пет група про­блема, међу којим преовлађују ре­гио­нално-геолошке теме: *Неколико инте*­*ресантних профила из СИ Србије*, Записници СГД, Београд 1972; *An* *outline of Geology of Yugoslavia*, Pariz 1980; *Stratigraphy of Western Fazzan, Libya*, Tri­poli 1994. У оквиру па­лео­н­­толошко-биостратиграфских тема бавио се пита­њима организације и ста­рости рудиста, сферактинида и литиотида: *Ново о литиотидим*а, III конгрес гео­ло­га, Титоград 1959; *Osculigera из Перзије*,Весник Геозавода, Београд 1960; *Стра­ти­графски положај кречњака са елип*­*сактинијама у* *југословенским Ди­на­ри­ди­ма и Карпатидима*, Ibid. 1967; *Torreites milovanovici sp. nov итд*.,Ibid. 1979. О бокситима има неколико ра­до­ва и обимну синтезу *Гео­логија* *југословенских боксита*, САНУ, Београд 1975. У историјским текс­то­ви­ма приказивао је занимљиве моменте из ра­звоја домаће геологије: *Гео­ло­ги­ја у Срба 1850–1918*, Нови Сад 2001; *Гео*­*ло­гија 18. в.* *у делима српских ау­то­ра*, Ibid 2005, и обрађивао живот и дело ви­ше српских геолога *(Ј.* *Жу­јо­вић*,1996; *С. Радовановић*,1997; *Д. Антула*,2001; *П. Кенђелац*,2012. и др.). Теоријски радови су му о геолошким фор­ма­цијама: *Геолошке фор­ма­ције и формациона анализа*, Радови Геоинститута, Београд 1994. Посвећен је и геолошким проблемима РС. За предани рад до­био је низ домаћих и страних признања: плакета, зах­­валница, медаља, по­ве­ља и награда.

Редовни је члан Академије инжењерских наука Србије и ви­ше домаћих и међународних научних друштава. У Српском геолошком друш­тву, (бившем) Савезу геолошких друштава СФРЈ и Карпатско-бал­канс­кој геолошкој асо­ци­ја­цији био је вишегодишњи предсједник. Почасни је члан СГД, бившег Са­ве­за геолошких друштава, и Словачког геолошког дру­ш­тва.

За иностраног члана Академије наука и умјетности Републике Српске иза­­бран је 21. јуна 2004. године.